(২) আর সংখ্যালঘুদের মধ্যেও অনেক সময় বিভ্রান্তি থাকে। ওরা অনেক সময় মনে করে যে ওদের বিশ্বাস বা ওদের কাজটি ঠিক মনে করেই কিনা এইসব শিক্ষিত শিক্ষিত জ্ঞানীগুণী লোকেরা ওদের প্রতি সমর্থন দিচ্ছেন। আমার মনে আছে আহমদিয়াদের বিরুদ্ধে যে অত্যাচার হয় তার প্রতিবাদে এক কর্মসূচীতে গিয়েছি একবার। বছর পনের আগের কথা সেটা। সেখানে আমাদের দেশের শীর্ষ আইনজীবীরা আছেন, পণ্ডিত ছিলেন কয়েকজন আর ছিলেন শিল্পীরা। স্থানীয় আহমদিয়া নেতারা ছিলেন আর পাকিস্তান থেকে কয়েকজন আহমদিয়া নেতা এসেছিলেন। আইনজীবী পণ্ডিত এরা সকলেই বক্তৃতা দিলেন, বক্তৃতা দিয়ে বললেন আহমদিয়াদের নিজেদের বিশ্বাস পালনের অধিকারের কথা।